《寄材大用言默庵畅明远》
元代·贝琼

中秋看月醉流霞，月里桫椤又落花。老去翻经思古寺，春来乞食向谁家。

三山弱水元无路，七宝恒河更有沙。他日升堂重论法，莫嗔身坐白牛车。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。